ddrg/super_eurlex huggingface dataset:
(2)

Látka norbixín (annatto F) bola v súlade so smernicou 70/524/EHS povolená bez časového obmedzenia ako kŕmna doplnková látka pre psy a mačky, patriaca do skupiny „farbivá vrátane pigmentov“ pod položku „farbivá povolené na farbenie potravín na základe predpisov Spoločenstva, iné ako patentná modrá V, brilantná zelená BS a kantaxantín“. Toto farbivo nebolo špecificky povolené, ale zaradilo sa do tejto všeobecnej položky. Doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.
(35)

Komisia tiež usúdila, že ustanovenia článku 18 ods. 3 základného nariadenia nemôžu byť vyvážajúcemu výrobcovi v tomto prípade nápomocné, keďže nejde o to, či boli informácie predložené touto stranou úplne ideálne alebo nie, ale o to, že panovala zásadná neistota, pokiaľ ide o spoľahlivosť záznamov a informácií, ktoré poskytla Komisii. Komisia nemala žiadnu možnosť nezávisle tieto údaje overiť. Nedisponovala teda potrebnými dôkazmi, vďaka ktorým by mohla dokončiť svoje výpočty, pokiaľ ide o dumpingové rozpätie a rozpätie ujmy vyvážajúceho výrobcu. Okrem toho, žiadna z navrhovaných alternatív by v žiadnom prípade neviedla k možnému zosúladeniu vykázaných údajov o predaji a nákladoch s oficiálnymi dokladmi overenými v priestoroch danej spoločnosti (audítorsky skontrolované účty a daňové správy). Navyše by žiadna z navrhovaných alternatív nezaručila, že sa Komisii poskytol úplný zoznam vývozných transakcií od dotknutého vyvážajúceho výrobcu počas obdobia prešetrovania. Komisia teda nemohla zaručiť, že bez úplného a overiteľného súboru vývozných transakcií počas obdobia prešetrovania by bolo možné dospieť k primerane presnému zisteniu dumpingového rozpätia a rozpätia ujmy.
2.

„Islamic State in the Greater Sahara (ISGS) [alias: a) Islamic State in Iraq and Syria – Greater Sahara (ISIS-GS); b) Islamic State of Iraq and Syria – Greater Sahara (ISIS-GS); c) Islamic State of Iraq and the Levant - Greater Sahara (ISIL-GS); d) Islamic State of the Greater Sahel; e) ISIS in the Greater Sahel; f) ISIS in the Greater Sahara; g) ISIS in the Islamic Sahel]. Ďalšie informácie: Subjekt založil Adnan Abu Walid al-Sahraoui v máji 2015. Subjekt spojený s Islamským štátom v Iraku a Levante (v zozname uvedený ako Al-Káida v Iraku). Frakčná skupina organizácie Al-Mourabitoun. Subjekt spáchal teroristické útoky v Mali, Nigeri a Burkine Faso. Dátum zaradenia do zoznamu v zmysle článku 7e písm. e): 23. 2. 2020.“
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Queso Castellano“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Bjelovarski kvargl“ by sa mal zapísať do registra,
(2)

Vykonávacím nariadením Komisie (EÚ) č. 863/2013 (3) sa výrobok pozostávajúci z monolitického integrovaného obvodu a kremenného kryštálu spolu vmontovaných do kovového rámu a vsadených do plastového puzdra, ktorý sa používa v rôznych prístrojoch ako zdroj hodinového signálu na určenie časových intervalov, zatriedil pod číselný znak KN 9114 90 00 ako ostatné časti a súčasti hodín alebo hodiniek. Zatriedenie do položky 8542 bolo vylúčené, keďže výrobok obsahuje monolitický integrovaný obvod aj kremenný kryštál.
Výrobok pozostávajúci z girlandy z umelej jedle (sosny), s dĺžkou približne 5 metrov, a z LED svetelnej reťaze s približne 60 diódami, ktorá je ovinutá okolo girlandy. Svetelná reťaz je napájaná z napájacieho zdroja s napätím 230 V. Girlanda aj svetelná reťaz sú vyrobené z plastov. Pozri obrázok (*1).

6702 10 00
Prázdna rúra zo zliatiny zirkónia otvorená na oboch koncoch, s dĺžkou približne 4 m a hmotnosťou približne 0,5 kg. Rúra je určená na naplnenie jadrovým palivom, zvarenie, namontovanie a zapečatenie, a teda na použitie ako obal na uránové tablety v palivovom článku.

8109 90 00
(25)

Komisia získala a preverila všetky informácie, ktoré považovala za potrebné na predbežné stanovenie dumpingu, z neho vyplývajúcej ujmy a záujmu Únie. Overovania na mieste podľa článku 16 základného nariadenia sa uskutočnili v priestoroch týchto strán: a) Výrobcovia z Únie a ich združenie: — Acciai Speciali Terni S.p.A., Terni, Taliansko (ďalej len „AST“) — Aperam Stainless Belgium, Châtelet a Genk, Belgicko (ďalej len „Aperam“) — Outokumpu Stainless Oy, Tornio, Fínsko (ďalej len „OTK“) — Eurofer, Brusel, Belgicko b) Používatelia v Únii: — Marcegaglia Specialties S.p.A., Mantova, Taliansko (ďalej len „Marcegaglia“) c) Vyvážajúci výrobcovia vyvážajúci výrobcovia v Indonézii: — PT Indonesia Tsingshan Stainless Steel, Jakarta (ďalej len „ITSS“) — PT Indonesia Guang Ching Nickel and Stainless Steel Industry, Jakarta (ďalej len „GCNS“) vyvážajúci výrobcovia v ČĽR: — Shanxi Taigang Stainless Steel Co., Ltd., Taiyuan (ďalej len „STSS“), jeho prepojený vývozca v tretej krajine – Tisco Stainless Steel (H.K.) Ltd., HongKong (ďalej len „Tisco HK“), a päť prepojených spoločností nachádzajúcich sa v ČĽR: Beijing Taigang Sales Co., Shanxi Taigang Bonded & Conprehensive, Taiyuan Iron & Steel (skupina) Fly Ash Comprehensive Utilization Co. Ltd., Taiyuan Taigang Daming Metal Products Ltd a Tianjin Tisco and TPCO Stainless Steel — Fujian Fuxin Special Steel Co., Ltd., Ximen (ďalej len „FSS“) — Zhenxhi Group Eastern Special Steel Co., Ltd., Jiaxing (ďalej len „Zhenshi“) vyvážajúci výrobcovia na Taiwane: — Yieh United Steel Co. (ďalej len „Yusco“), jeho prepojený výrobca Tang Eng Iron Works Co. Ltd. (ďalej len „Tang Eng“), prepojené stredisko služieb Yieh Mau Co. (ďalej len „YMC“), a prepojený obchodník Yieh Co. Ltd. (ďalej len „YCL“), Kaohsiung (spoločne označovaní ako „Yusco Group“) — Walsin Lihwa Co., Tainan (ďalej len „Walsin“) nezávislé stredisko služieb na Taiwane: — YC INOX Ltd., okres Changhua (ďalej len „YC INOX“).
(42)

Komisia si vyžiadala a overila všetky informácie, ktoré považovala za potrebné na účely stanovenia dumpingu, z neho vyplývajúcej ujmy a záujmu Únie. Overovania na mieste podľa článku 16 základného nariadenia sa uskutočnili v priestoroch týchto strán: Výrobcovia z Únie — European Owens Corning Fiberglas, Sprl, Belgicko, (ďalej len „OC“), — Chomarat Textiles Industries S.A.S., Francúzsko, (ďalej len „Chomarat“), — Saertex GmbH & Co. KG, Nemecko, (ďalej len „Saertex“), — Ahlstrom-Munksjö Glassfibre Oy, Fínsko, (ďalej len „Ahlstrom“), vyvážajúci výrobcovia v ČĽR — China National Building Materials Group (ďalej len „skupina CNBM“), — Jushi Group Co. Ltd, Tchung-siang (Tongxiang), — Zhejiang Hengshi Fiberglass Fabrics Co. Ltd, Tchung-siang (Tongxiang), — Taishan Fiberglass Inc., Tchaj-an (Taian), — Yuntianhua Group (ďalej len „skupina Yuntianhua“), — PGTEX China Co. Ltd, Čchang-čou (Changzhou), — Chongqing Tenways Material Corp., Čchung-čching (Chongqing), vyvážajúci výrobcovia v Egypte — Jushi Egypt for Fiberglass Industry S.A.E, Suez, — Hengshi Egypt Fiberglass Fabrics S.A.E., Suez, obchodníci prepojení s čínskymi a egyptskými vyvážajúcimi výrobcami so sídlom v Hongkongu — Huajin Capital Limited, — Jushi Group (HK) Sinosia Composite Materials Co., Ltd., obchodníci prepojení s čínskymi a egyptskými vyvážajúcimi výrobcami so sídlom v ČĽR — Jushi Group Hong Kong Co. Limited, Tchung-siang (Tongxiang), obchodníci/dovozcovia prepojení s vyvážajúcimi výrobcami so sídlom v Únii — Jushi France SAS, St. Priest, Francúzsko, — Jushi Italia SRL, Miláno, Taliansko, — Jushi Spain, Madrid, S.A., Španielsko, používatelia — Siemens Gamesa Renewable Energy GmbH&Co KG, Dánsko (ďalej len „SGRE“), — Vestas Wind Systems A/S, Dánsko (ďalej len „Vestas“).
(7)

Špecifikácie by mali zostať technologicky neutrálne a otvorené inovačným technológiám, pričom by sa mala uplatňovať zásada „jedenkrát a dosť“ (once-only) a zásada štandardnej interoperability (interoperability-by-default). Mali by sa náležite zohľadniť zásady a odporúčania stanovené v akčnom pláne EÚ pre elektronickú verejnú správu na roky 2016 – 2020 (3) a v európskom rámci interoperability (4).
(8)

Vždy, keď si opatrenia stanovené v tomto delegovanom nariadení vyžadujú spracúvanie osobných údajov, malo by sa vykonávať v súlade s právnymi predpismi Únie o ochrane osobných údajov, najmä s nariadením Európskeho parlamentu a Rady (EÚ) 2018/1725 (6) so zreteľom na spracovanie údajov Európskou komisiou a nariadením Európskeho parlamentu a Rady (EÚ) 2016/679 (7) so zreteľom na spracovanie údajov príslušnými orgánmi členských štátov.
(13)

S cieľom riešiť výživové potreby mladej hydiny a ošípaných do 35 kg vzhľadom na osobitné proteínové zlúčeniny môžu členské štáty za prísnych podmienok a do 31. decembra 2025 povoliť používanie bielkovinového krmiva z neekologickej poľnohospodárskej výroby pri kŕmení hydiny a ošípaných. Vzhľadom na postupné rušenie týchto príslušných výnimiek a na účely článku 53 ods. 6 písm. c) nariadenia (EÚ) 2018/848 by Komisia mala monitorovať ich používanie a pri tom vziať do úvahy vývoj dostupnosti bielkovinových krmív z ekologickej poľnohospodárskej výroby na trhu. Na tento účel by Komisia mala navrhnúť osobitný dotazník a členské štáty by ho mali každoročne Komisii predkladať vyplnený tak, aby obsahoval získané relevantné informácie o dostupnosti bielkovinového krmiva z ekologickej poľnohospodárskej výroby a o povoleniach na používanie bielkovinového krmiva z neekologickej poľnohospodárskej výroby udelených chovateľom hydiny a ošípaných.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Kiwi de Corse“ by sa mal zapísať do registra,
(4)

Je preto vhodné, a to aj so zreteľom na zmenu nariadenia (EÚ) č. 648/2012 nariadením (EÚ) 2017/2402, vyňať z delegovaných nariadení 2015/2205 a 2016/1178 všetky podmienky, za ktorých možno zmluvy o mimoburzových derivátoch uzavreté subjektom krytých dlhopisov v súvislosti s krytým dlhopisom oslobodiť od zúčtovacej povinnosti, a vložiť tieto podmienky do nového delegovaného nariadenia, ktoré obsahuje aj podmienky, za ktorých možno zmluvy o mimoburzových derivátoch uzavreté účelovým subjektom zaoberajúcim sa sekuritizáciou v súvislosti so sekuritizáciou oslobodiť od tejto zúčtovacej povinnosti.
(2)

Čínska obchodná komora pre dovoz a vývoz strojov a elektronických výrobkov (China Chamber of Commerce for Import and Export of Machinery and Electronic Products, ďalej len „CCCME“) predložila Komisii v mene skupiny vyvážajúcich výrobcov vrátane strán, ktoré sú s nimi prepojené, cenový záväzok. Komisia rozhodnutím 2013/423/EÚ (8) prijala uvedený cenový záväzok, pokiaľ ide o predbežné antidumpingové clo. Komisia po tom, ako jej skupina vyvážajúcich výrobcov spolu s CCCME oznámili zmenené znenie cenového záväzku, potvrdila rozhodnutím 2013/707/EÚ zo 4. decembra 2013 (9) prijatie zmeneného cenového záväzku na obdobie uplatňovania konečných antidumpingových a vyrovnávacích opatrení (ďalej len „záväzok“). Záväzok bol prijatý medzi inými aj pre spoločnosť Wuxi Suntech Power Co. Ltd, na ktorú sa vzťahuje doplnkový kód TARIC B796 (ďalej len „Wuxi Suntech“).
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Cereja do Fundão“ by sa mal zapísať do registra,
(12)

Uvedené dve opatrenia zavedené týmto nariadením by sa mali vzťahovať na všetky hospodárske subjekty, ktoré sa už na trhu v príslušnej tretej krajine nachádzajú, aby sa zabezpečilo, že budú podporované rovnakým spôsobom ako nové subjekty na danom trhu oprávnené využívať vyššiu sadzbu príspevku Únie až do výšky 60 % oprávnených výdavkov podľa vykonávacieho nariadenia Komisie (EÚ) 2020/132 (4). Tieto opatrenia by sa mali vzťahovať aj na všetky operácie na propagáciu vína podľa článku 45 ods. 1 písm. b) nariadenia (EÚ) č. 1308/2013 bez ohľadu na konkrétnu propagovanú kategóriu vína, pretože režim dovozného cla zavedený USA ovplyvňuje dobré meno všetkých vín Únie. Okrem toho by bolo veľmi ťažké oddeliť v rámci jednej propagačnej operácie tie akcie, ktoré sa týkajú tichých vín, od akcií týkajúcich sa iných vín, keďže propagačné operácie sú zvyčajne zamerané na propagáciu celej škály výrobkov, a nie iba špecifickej kategórie. Mnohé propagačné kampane sa týkajú buď všetkých vín z jedného regiónu, alebo širokej škály vín, ktoré daný hospodársky subjekt predáva. Oddeliť v rámci jednej propagačnej kampane akcie týkajúce sa iných vín od akcií, ktoré sa týkajú tichých vín, by predstavovalo veľkú administratívnu záťaž a oslabilo by pozitívne účinky propagačnej operácie.
(6)

Žiadosť o neuplatňovanie jednej alebo viacerých TSI alebo ich častí by sa mala zasielať Komisii elektronicky v záujme zabezpečenia bezpapierovej administratívy. Dátum doručenia žiadosti členských štátov alebo doplňujúcich informácií do elektronickej poštovej schránky Komisie by mal byť dátumom predloženia na účely článku 7 ods. 7 smernice.
Článok 1

1. Konečné antidumpingové clo uplatniteľné na „všetky ostatné spoločnosti“ uložené článkom 1 ods. 2 nariadenia (ES) č. 91/2009 na dovoz určitých spojovacích materiálov zo železa alebo z ocele iných ako z nehrdzavejúcej ocele, t. j. skrutiek do dreva [okrem vrtúľ (do podvalov)], samorezných skrutiek, ostatných skrutiek a svorníkov s hlavou (tiež s maticami alebo podložkami, avšak okrem skrutiek sústružených z tyčí, prútov, profilov alebo drôtov s hrúbkou drieku v pevnej časti nepresahujúcou 6 mm, a okrem skrutiek a svorníkov na upevňovanie konštrukčných materiálov železničných tratí) a podložiek s pôvodom v Čínskej ľudovej republike, sa týmto rozširuje na dovoz určitých spojovacích materiálov zo železa alebo z ocele iných ako z nehrdzavejúcej ocele, t. j. skrutiek do dreva [okrem vrtúľ (do podvalov)], samorezných skrutiek, ostatných skrutiek a svorníkov s hlavou (tiež s maticami alebo podložkami, avšak okrem skrutiek sústružených z tyčí, prútov, profilov alebo drôtov s hrúbkou drieku v pevnej časti nepresahujúcou 6 mm, a okrem skrutiek a svorníkov na upevňovanie konštrukčných materiálov železničných tratí) a podložiek zasielaných z Malajzie bez ohľadu na to, či sú deklarované ako výrobky s pôvodom v Malajzii alebo nie, ktoré v čase uplatňovania vykonávacieho nariadenia (EÚ) č. 723/2011 patria pod číselné znaky KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 a ex 7318 22 00. Kódy TARIC sú uvedené v prílohe I k tomuto nariadeniu.
2.

V časti B sa dopĺňa táto položka: Číslo Všeobecný názov, identifikačné čísla IUPAC názov Čistota (1) Dátum schválenia Schválenie platí do Osobitné ustanovenia „141 foramsulfurón CAS č. 173159-57-4 CIPAC č. 659 1-(4,6-dimetoxypyrimidín-2-yl)-3-[2-(dimetylkarbamoyl)-5-formamidofenylsulfonyl]močovina ≥ 973 g/kg 1. jún 2020 31. mája 2035 Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery správy o obnovení schválenia foramsulfurónu, a najmä dodatky I a II k uvedenej správe. Pri tomto celkovom hodnotení musia členské štáty venovať osobitnú pozornosť: — riziku pre spotrebiteľov a prevádzkovateľov, — riziku pre vodné organizmy a necieľové rastliny. V podmienkach používania sa musia podľa potreby uviesť opatrenia na zmierňovanie rizika. Žiadateľ musí predložiť potvrdzujúce informácie, pokiaľ ide o vplyv procesov úpravy vody na charakter rezíduí prítomných v povrchových a podzemných vodách, ak sa z nich získava pitná voda, a to do dvoch rokov od prijatia usmerňujúceho dokumentu o hodnotení vplyvu procesov úpravy vody na charakter rezíduí prítomných v povrchových a podzemných vodách.“
(2)

Podľa článku 9 ods. 1 vykonávacieho nariadenia Komisie (EÚ) 2017/892 (2) predkladajú organizácie výrobcov príslušnému orgánu členského štátu žiadosť o poskytnutie pomoci alebo zostatku pomoci za každý operačný program, na ktorý sa pomoc žiada, a to do 15. februára roku nasledujúceho po roku, na ktorý sa pomoc žiada. Podľa článku 9 ods. 3 uvedeného nariadenia sa žiadosti o poskytnutie pomoci môžu za určitých okolností týkať výdavkov, ktoré boli naplánované, ale neboli vynaložené. K týmto okolnostiam patrí napríklad to, že príslušné akcie sa z dôvodov mimo kontroly príslušnej organizácie výrobcov nemohli vykonať do 31. decembra roka vykonávania operačného programu a že tieto akcie možno vykonať do 30. apríla roku nasledujúceho po roku, na ktorý sa pomoc žiada. V dôsledku pandémie COVID-19 je nevyhnutné poskytnúť výnimku z článku 9 ods. 3 písm. b) vykonávacieho nariadenia (EÚ) 2017/892 a stanoviť, aby sa žiadosti o pomoc predložené do 15. februára 2021 mohli vzťahovať aj na výdavky na akcie naplánované na rok 2020, ale nerealizované do 31. decembra 2020 za predpokladu, že sa dajú zrealizovať do 15. augusta 2021. Z toho istého dôvodu je nevyhnutné poskytnúť výnimku z článku 9 ods. 3 písm. b) vykonávacieho nariadenia (EÚ) 2017/892 a stanoviť, aby sa žiadosti o pomoc predložené do 15. februára 2020 mohli vzťahovať aj na výdavky na akcie naplánované na rok 2019, ale nerealizované do 31. decembra 2019 za predpokladu, že sa dajú zrealizovať do 15. augusta 2020.
(7)

Ak sa z trhu Únie odstráni určité množstvo vína, ktoré sa neuvádza na trh a ktoré nemožno skladovať, malo by to pomôcť riešiť závažné výkyvy na trhu v sektore vinohradníctva a vinárstva. Destilácia vína z dôvodov súvisiacich s krízou spôsobenou pandémiou COVID-19 by sa preto mala dočasne zaviesť ako opatrenie oprávnené na podporu v rámci podporných programov v sektore vinohradníctva a vinárstva s cieľom pomôcť zlepšiť ekonomickú výkonnosť výrobcov vína. Aby sa zabránilo narušeniu hospodárskej súťaže, získaný lieh by mal byť vylúčený z používania v potravinárskom a nápojovom priemysle a mal by sa obmedziť na priemyselné účely vrátane dezinfekcie a liekov a na energetické účely.
(9)

Táto nerovnováha medzi ponukou a dopytom spôsobuje v sektore živých rastlín a kvetov hospodárske výkyvy. V dôsledku tejto nerovnováhy došlo k prudkému poklesu dopytu po živých rastlinách a kvetoch s okamžitým a závažným vplyvom na trh. Celkový dopyt po živých rastlinách a kvetoch na trhu Únie klesol o 80 %. Výrazný vplyv to má aj na aukcie. Holandský aukčný trh, na ktorom sa uskutočňuje 35 % celkového predaja v Únii, v polovici marca 2020 oznámil zníženie obratu o 85 %. Hoci na holandskom aukčnom trhu už došlo k určitému oživeniu, obrat je stále o 30 % nižší než v polovici apríla 2019. V iných členských štátoch, ako sú Belgicko a Francúzsko, sú aukcie a veľkoobchodné trhy zatvorené. Navyše niektoré členské štáty, ako napríklad Holandsko, oznámili, že bolo zlikvidované veľké množstvo záhonových rastlín, ktoré nie sú skladovateľné, a rezaných kvetov, ktoré podliehajú skaze a sú sezónne. To viedlo k prudkému poklesu cien na holandských aukciách. V týždni od 16. do 22. marca 2020, keď trh skolaboval, boli ceny takmer o 60 % nižšie v porovnaní s tým istým týždňom v roku 2019. Okrem toho v týždňoch od 23. do 29. marca, od 30. marca do 5. apríla a od 6. do 12. apríla 2020 boli ceny stále o 36 % až 23 % nižšie v porovnaní s rovnakými týždňami v roku 2019.
(9)

Okrem toho sa veľké množstvo zemiakov na spracovanie nachádza v skladoch. Odhaduje sa, že ku koncu zberu v roku 2020, t. j. v júli 2020 bude v skladoch minimálne 2 650 000 ton zemiakov na spracovanie (v hodnote 400 miliónov EUR) zo sezóny 2019. Zemiaky na spracovanie zozbierané v októbri/novembri 2019, ktoré sa stále nachádzajú v skladoch, čoskoro prestanú byť z dôvodu zhoršenia kvality vhodné na akékoľvek použitie. Aby sa uvoľnil priestor na zemiaky na spracovanie zo sezóny 2020, budú výrobcovia nútení zničiť časť ostávajúcich uskladnených zásob, ktoré sa nestihnú včas spracovať. Zničenie výrobkov je pre výrobcov spojené s nákladmi na prepravu a na samotné zničenie, takže hrozí, že (ako posledné možné riešenie) sa zemiaky na spracovanie namiesto toho rozsypú na poliach. Tento krok by mal dlhodobé environmentálne a fytosanitárne dôsledky, pretože tieto zemiaky by vyklíčili nad zemiakmi z nadchádzajúcej úrody a mohli by ich napadnúť choroby, ktoré by spôsobili dlhodobú kontamináciu pôdy a trvalé poškodenie novej výsadby.
•

Ak príznaky pretrvávajú alebo sa zhoršujú, zavezte osobu do zdravotného strediska, a ak je to možné, vždy prineste so sebou obal alebo štítok.
(6)

Z bezpečnostných správ o nehodách a incidentoch by mali plynúť ponaučenia z minulých nehôd a incidentov. Mali by uľahčiť identifikáciu bezpečnostných rizík a v budúcnosti odstrániť podobné bezpečnostné riziká a umožniť subjektom v železničnom sektore, aby v prípade potreby preskúmali svoje posúdenie rizík súvisiacich s ich činnosťami a aktualizovali svoje systémy riadenia bezpečnosti, prípadne aj prijali nápravné opatrenia podľa bodu 7.1.3 prílohy I a bodu 7.1.3 prílohy II k delegovanému nariadeniu Komisie (EÚ) 2018/762 (3). Na tento účel by mali byť informácie obsiahnuté v takýchto správach štruktúrované tak, aby boli ľahko prístupné.
(1)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Győr-Moson-Sopron megyei Csemege sajt“ by sa mal zapísať do registra,
(19)

V článku 31 ods. 2 písm. b) vykonávacieho nariadenia (EÚ) 2018/274 sa stanovuje, že členské štáty vykonávajú každoročné kontroly na mieste v prípade aspoň 5 % všetkých vinohradníkov uvedených vo vinohradníckom registri. V prípadoch, keď kríza spôsobená pandémiou COVID-19 znemožňuje vykonávanie takýchto kontrol vo viacerých členských štátoch zaoberajúcich sa produkciou vína, by sa mal tento percentuálny podiel v prípade roka 2020 znížiť. Táto výnimka by sa mala uplatňovať bez ohľadu na to, či členské štáty prijali opatrenia na riešenie pandémie COVID-19. Z toho istého dôvodu by mali mať členské štáty možnosť dočasne pozastaviť systematické kontroly na mieste uvedené v článku 31 ods. 2 písm. c) uvedeného nariadenia, ktoré sa majú vykonať na plochách vysadených viničom, ktoré nie sú zahrnuté do žiadnej dokumentácie vinohradníka v roku 2020.
(4)

Na úrovni Únie nariadenie Rady (ES) č. 2157/2001 (1) upravuje európske spoločnosti (ďalej len „SE“) a nariadenie Rady (ES) č. 1435/2003 (2) upravuje európske družstvá (ďalej len „SCE“). Obidve nariadenia vyžadujú, aby sa do šiestich mesiacov od konca účtovného roku uskutočnilo valné zhromaždenie (v prípade SE), resp. členská schôdza (v prípade SCE). Vzhľadom na súčasné výnimočné okolnosti spôsobené pandémiou COVID-19 by sa mala udeliť dočasná výnimka z tejto požiadavky. Keďže konanie valného zhromaždenia, resp. členskej schôdze má zásadný význam pre zabezpečenie včasného prijatia zákonom vyžadovaných alebo hospodársky potrebných rozhodnutí, SE a SCE by mali mať možnosť zvolať svoje valné zhromaždenie, resp. členskú schôdzu do 12 mesiacov od konca účtovného roku pod podmienkou, že sa uskutočnia najneskôr do 31. decembra 2020. Keďže ide o dočasné opatrenie v dôsledku výnimočných okolností spôsobeným pandémiou COVID-19, táto výnimka by sa mala uplatňovať len na valné zhromaždenia, resp. členské schôdze, ktoré sa majú konať v roku 2020.
Pásik z legovanej ocele (inej ako nehrdzavejúcej ocele) so šírkou približne 30 mm a s hrúbkou približne 0,02 mm, predkladaný vo zvitkoch. Výrobok má rovnomerný plný prierez po celej svojej dĺžke v tvare pravouholníka. Nie je povrchovo upravený. Výrobok je vyrobený technikou kontinuálneho liatia nazývanou aj zvlákňovanie taveniny. Je navrhnutý na použitie v elektrotechnickom priemysle, napríklad na výrobu jadier transformátorov, jadier snímačov, jadier pre saturačné reaktory, magnetických zosilňovačov, izolačných perličiek a pulzných kompresorov.

7228 60 80